3. ลักษณะการประกอบธุรกิจ

3.1 การเปลี่ยนแปลงและพัฒนาการที่สำคัญ

 ปี 2555

เมื่อเดือนมิถุนายน 2555 ซาฟารีเวิลด์ ได้รับการจัดลำดับจากเว็ปไซต์ Trip Advisor
ให้เป็นสถานที่ท่องเที่ยวที่น่าสนใจในกรุงเทพฯ ลำดับที่ 40
ด้วยการโหวตจากนักท่องเที่ยวทั่วโลกที่เข้าเยี่ยมชมเว็ปไซต์ Trip Advisor
ซึ่งเป็นเว็ปไซต์ท่องเที่ยวที่มีผู้เข้าชมมากที่สุดในโลก
การได้รับรางวัลดังกล่าวจึงถือเป็นความภาคภูมิใจของบริษัทฯ อีกรางวัลหนึ่ง

เมื่อวันที่ 12 มีนาคม 2555 บริษัทฯ ได้รับทราบจากตลาดหลักทรัพย์แห่งประเทศไทยว่า
ยังคงให้หลักทรัพย์ของบริษัทอยู่ในกลุ่ม NPG (Non-Performing Group) และประกาศชื่อบริษัทฯ
อยู่ใน NPG ระยะที่ 2 ตั้งแต่วันที่ 12 มีนาคม 2555 เป็นต้นไป เนื่องจากบริษัทฯ
ยังไม่สามารถดำเนินการฟื้นฟูกิจการให้พ้นเหตุแห่งการเพิกถอนได้

 ปี 2554

บริษัทฯ ได้รับรางวัล The International Quality Summit Award in the Gold
Category ที่นครนิวยอร์ก ประเทศสหรัฐอเมริกา เนื่องจากบริษัทฯ
ได้มีการดำเนินงานที่มีการปรับปรุงและพัฒนาก้าวหน้าอยู่ตลอดเวลา
มีผลิตภัณฑ์ทางการท่องเที่ยวและการบริการที่มีคุณภาพ มีสิ่งแวดล้อมที่สวยงาม
และมีการบริหารที่มีมาตรฐาน ได้รับคำชื่นชมจากนักท่องเที่ยว ทั่วโลก รางวัลนี้คัดเลือกจาก 52
ประเทศทั่วโลก จึงถือว่าเป็นรางวัลอันทรงเกียรติ
ซึ่งเป็นความภาคภูมิใจของผู้บริหารและพนักงานทุกคน ที่ได้รับรางวัลในระดับนานาชาติอันสูงสุด
อีกทั้งยังเป็นเครื่องหมายรับประกันการให้บริการที่มีมาตรฐานเป็นที่ยอมรับในระดับสากล

จากเหตุการณ์มหาอุทกภัยเมื่อปลายปี 2554 ที่ได้ส่งผลกระทบต่อพื้นที่ในโซนสวนสัตว์เปิดของบริษัทฯ
จนต้องปิดการดำเนินธุรกิจเป็นการชั่วคราวในเดือนพฤศจิกายน 2554 แต่บริษัทฯ ก็ได้เร่งฟื้นฟูพื้นที่
และสามารถเปิดให้บริการตามปกติตั้งแต่วันที่ 1 ธันวาคม 2554 เป็นต้นมา บริษัทฯ
จึงได้ถือโอกาสนี้ พัฒนา ปรับปรุง เพิ่มเติมกิจกรรมใหม่ๆ เพิ่มขึ้นอีกมากกว่า 60 รายการ

 ปี 2553

เมื่อวันที่ 28 มิถุนายน 2553 บริษัทฯ
ได้ทำบันทึกข้อตกลงผ่อนผันการชำระหนี้ให้แก่ธนาคารผู้เป็นโจทก์ที่ยื่นฟ้องบริษัทฯ
ในเรื่องการผิดสัญญากู้เบิกเกินบัญชี สัญญากู้ยืม และบังคับจำนอง รวมทุนทรัพย์ 2,356.55 ล้านบาท
เงินกู้ยืมดังกล่าว เป็นเงินที่บริษัทฯ ได้กู้มาในระหว่างปี 2539-2540
โดยได้จดจำนองที่ดินของบริษัทฯ จำนวน 445-2-18 ไร่ รวมทั้งสิ่ง
ปลูกสร้างที่มีอยู่และที่จะมีขึ้นในอนาคตเป็นหลักทรัพย์ค้ำประกัน ธนาคารผู้เป็นโจทก์ให้บริษัทฯ
ชำระหนี้เงินต้นคงค้างเป็นจำนวนเงิน 950 ล้านบาท ให้เสร็จสิ้นภายในวันที่ 29 มิถุนายน 2553

เมื่อวันที่ 29 มิถุนายน 2553 บริษัทฯ
ได้รับเงินกู้ยืมระยะยาวจากธนาคารพาณิชย์ในประเทศแห่งหนึ่ง
เพื่อนำไปชำระหนี้ปิดบัญชีตามสัญญาปรับโครงสร้างหนี้จำนวน 950 ล้านบาทแก่ธนาคารผู้เป็นโจทก์
และไถ่ถอนหลักประกันทั้งหมด
โดยธนาคารได้ปลดหนี้เงินต้นค้างชำระส่วนที่เหลือและดอกเบี้ยค้างชำระทั้งจำนวน
และในวันเดียวกันธนาคารผู้เป็นโจทก์ได้ถอนฟ้องและไม่ประสงค์ที่จะดำเนินคดีกับบริษัทฯ อีก

3.2 การประกอบธุรกิจของบริษัทฯ และบริษัทย่อย

 บริษัท ซาฟารีเวิลด์ จำกัด (มหาชน)

เป็นแหล่งท่องเที่ยวพักผ่อนหย่อนใจ ที่มีบริการครบถ้วนและสมบูรณ์แบบตามมาตรฐานสากล
ที่ให้ทั้งความสุข ความสนุกสนาน ความบันเทิง และความรู้แก่ผู้เข้าชมทุกเพศ ทุกวัย ทุกชาติ
ทุกภาษา และในทุกฤดูกาล โดยจัดให้มีสวนสัตว์น้ำ สวนนก สวนสัตว์เปิด
และการแสดงของสัตว์ประเภทต่างๆ อีกทั้งการแสดงพิเศษที่มีชื่อเสียง และเป็นที่นิยมในต่างประเทศ
ที่นำมาปรับปรุงและดัดแปลงให้เหมาะสมกับกลุ่มลูกค้าเป้าหมายของบริษัทฯ นอกจากนี้ บริษัทฯ
ยังได้เพาะขยายพันธุ์และส่งเสริมการอนุรักษ์พันธุ์สัตว์
เพื่อส่งเสริมการศึกษาและเผยแพร่วิชาการเกี่ยวกับสัตว์แก่เยาวชนและประชาชนทั่วไปอีกด้วย

 บริษัท ภูเก็ตแฟนตาซี จำกัด (มหาชน) (บริษัทย่อย)

เป็นแหล่งบันเทิงทางวัฒนธรรมยามราตรีที่ได้มาตรฐานระดับสากล ณ หาดกมลา อำเภอกะทู้
จังหวัดภูเก็ต
ซึ่งเป็นจังหวัดที่มีศักยภาพสูงในการชักจูงนักท่องเที่ยวทั้งชาวไทยและชาวต่างชาติให้เดินทางไปท่องเที่ยว
เพราะภูเก็ตเป็นจังหวัดที่มี ชายหาด เกาะ และแหล่งท่องเที่ยวตามธรรมชาติที่สวยงาม
นอกจากแหล่งท่องเที่ยวตามธรรมชาติดังกล่าวแล้ว
ภูเก็ตแฟนตาซีนับเป็นแหล่งท่องเที่ยวเพื่อความบันเทิงที่สามารถรองรับนักท่องเที่ยวของจังหวัดภูเก็ตอีกทางหนึ่งได้เป็นอย่างดี
โดยนำเอาศิลปะ วัฒนธรรม ขนบธรรมเนียม และประเพณีไทยที่มีมาแต่โบราณ
ผสมผสานกับสุดยอดเทคโนโลยีแสงสีเสียงและเทคนิคการแสดงพิเศษอันทันสมัย
ผู้เข้าชมจะได้รับความสนุกสนานผสานวัฒนธรรมที่งดงามของประเทศในรูปแบบเอกลักษณ์เฉพาะ

 บริษัท ซาฟารีไวลด์ไลฟ์ ปาร์ค จำกัด (บริษัทย่อย)

จดทะเบียนก่อตั้งเมื่อวันที่ 4 เมษายน 2554 เพื่อจะดำเนินธุรกิจการท่องเที่ยวและขยายพันธุ์สัตว์
ตั้งอยู่ในอำเภอศรีมหาโพธิ จังหวัดปราจีนบุรี ปัจจุบันบริษัทย่อยดังกล่าวยังมิได้เริ่มดำเนินกิจการ

การดำเนินกิจการของบริษัทฯ และบริษัทย่อยดังกล่าวข้างต้น
อยู่ภายใต้พระราชบัญญัติสงวนและคุ้มครองสัตว์ป่า พ.ศ. 2535 ซึ่งบริษัทฯ
และบริษัทย่อยได้รับใบอนุญาตให้จัดตั้งและดำเนินกิจการสวนสัตว์สาธารณะ
โดยกรมอุทยานแห่งชาติสัตว์ป่าและพันธุ์พืช และกรมประมง
กระทรวงทรัพยากรธรรมชาติและสิ่งแวดล้อม

  3.3 โครงสร้างรายได้

+---------------+-------------+-----+-----+---+-----+---+-----+---+
| สายผ          | ดำเนินการโดย | %   | ปี   |   | ปี   |   | ปี   |   |
| ลิตภัณฑ์/กลุ่มธุรกิจ |             |     | 2   |   | 2   |   | 2   |   |
|               |             |     | 555 |   | 554 |   | 553 |   |
+---------------+-------------+-----+-----+---+-----+---+-----+---+
|               |             | ก   | รา  | % | รา  | % | รา  | % |
|               |             | ารถ | ยได้ |   | ยได้ |   | ยได้ |   |
|               |             | ือหุ้น |     |   |     |   |     |   |
|               |             |     | (ล  |   | (ล  |   | (ล  |   |
|               |             | ขอ  | ้านบ |   | ้านบ |   | ้านบ |   |
|               |             | งบร | าท) |   | าท) |   | าท) |   |
|               |             | ิษัทฯ |     |   |     |   |     |   |
+---------------+-------------+-----+-----+---+-----+---+-----+---+
| -             | บมจ.        | -   | 726 | 3 | 559 | 3 | 519 | 3 |
| ท่องเท         | ซาฟารีเวิลด์   |     | .22 | 6 | .44 | 4 | .51 | 7 |
| ี่ยวและสันทนาการ |             |     |     | . |     | . |     | . |
|               |             |     |     | 9 |     | 4 |     | 3 |
+---------------+-------------+-----+-----+---+-----+---+-----+---+
| (สวนสัตว์เ      |             |     |     |   |     |   |     |   |
| ปิดและการแสดง) |             |     |     |   |     |   |     |   |
+---------------+-------------+-----+-----+---+-----+---+-----+---+
| -             | บมจ.        | 99  | 1,  | 6 | 1,  | 6 | 873 | 6 |
| ท่องเท         | ภูเก็ตแฟนตาซี  | .95 | 243 | 3 | 066 | 5 | .78 | 2 |
| ี่ยวและสันทนาการ |             |     | .43 | . | .88 | . |     | . |
|               |             |     |     | 1 |     | 6 |     | 7 |
| (การแ         |             |     |     |   |     |   |     |   |
| สดงในโรงละคร) |             |     |     |   |     |   |     |   |
+---------------+-------------+-----+-----+---+-----+---+-----+---+
| -             | บจ.ซ        | 90  | -   | - | -   | - | -   | - |
| ท่องเที่ยว       | าฟารีไวลด์ไลฟ์ | .00 |     |   |     |   |     |   |
| และขยายพันธุ์สัตว์ | ปาร์ค        |     |     |   |     |   |     |   |
+---------------+-------------+-----+-----+---+-----+---+-----+---+
| รวม           |             |     | 1,  | 1 | 1,  | 1 | 1,  | 1 |
|               |             |     | 969 | 0 | 626 | 0 | 393 | 0 |
|               |             |     | .65 | 0 | .32 | 0 | .29 | 0 |
|               |             |     |     | . |     | . |     | . |
|               |             |     |     | 0 |     | 0 |     | 0 |
+---------------+-------------+-----+-----+---+-----+---+-----+---+